**Juni 2020**

**Pressemeddelelse:**

**Nyt bestyrelsesmedlem skal ruste M/S Museet for Søfart til forandringer i oplevelsesøkonomien**

Anja Hartung Sfyrla er indtrådt i bestyrelsen for M/S Museet for Søfart. Anja har 20 års erfaring indenfor salg og marketing i turisme- og oplevelsesindustrien og er uddannet i turisme og kommunikation fra CBS. Anja arbejder som COO i Gottlieb & Co, som er et reklamebureau specialiseret indenfor turismebranchen. Anja har tidligere været 11 år hos VisitDenmark, hvor hun har arbejdet med brandingen af Danmark og forretningsudvikling i samarbejde med danske og internationale livsstilsbrands og produkter.

Formand for bestyrelsen, Adm. direktør Erik Østergaard, DTL udtaler

”Vi ser ind i store forandringer og helt nye rejsemønstre indenfor turisme og oplevelse, som vil påvirke et museum som M/S, der har mange internationale gæster. Jeg er derfor glad for at Anja har sagt ja til at træde ind i bestyrelsen med den særlige baggrund og indsigt i oplevelsesbranchen, hun har”

Bestyrelsen tæller i øvrigt direktør Kresten Schultz Jørgensen, Oxymoron, direktør, Advokat Mette Rosholm, DSB, seniorforsker Per Kristian Madsen, Nationalmuseet og skibsingeniør Claus Kruse.

M/S Museet for Søfart, der ledes af direktør Ulla Tofte, er tegnet af Bjarke Ingels og ligger ved siden af Kronborg på havnen i Helsingør, havde sidste år knapt 110.000 gæster og har været omtalt i New York Times, National Geografic, Condé Nast Traveller m.fl. som ét af de mest interessante museer i Danmark.